Infoboks Brabrand - Middelfart 2. Division Gruppe 1 (19/09) YouBet 2,30 3,30 2,65

Middelfart har overtrådt DBU’s amatørbestemmelser og fratrækkes derfor 12 point både i denne og i næste sæson.

DBU har gennem en periode kigget Middelfart efter i sømmene. Klubben var under mistanke for at betale spillere for at spille i klubben, hvilket er i strid med DBU’s amatørbestemmelser.

Klubben havde registreret spillere som scouts, og på den måde havde man udbetalt godt 2,1 millioner kroner fra 2012 til 2015. Betalingen er dog ikke sket fra klubben men fra tredjepart.

- Det er instansens opfattelse, at Middelfart G&BK ved at undlade at tegne kontrakter med spillerne har opnået en uberettiget fordel i forhold til de øvrige hold i divisionen, der har tilbudt deres spillere reglementerede ansættelsesvilkår, eller som overholder amatørbestemmelserne, skriver DBU.

Samtidig finder instansen, at der er tale om en længerevarende og systematisk overtrædelse af reglerne. Det karakteriserer disciplinærinstansen som ‘usportslig’ og ‘illoyal’ adfærd i forhold til de andre hold i rækken, da klubben dermed har haft kunne skabe et slagkraftigt hold, sådan at der også foreligger en overtrædelse af DBUs love § 30.1.

I april 2013 blev Brønshøj dømt i en lignende sag, hvor der blev fratrukket seks point og klubben fik en bøde på 200.000 kroner. I denne sag er der tale om et større beløb, og derfor er straffen også hårdere.

Middelfart fratrækkes 12 point i denne sæson, ligesom man fratrækkes 12 i næste sæson. Herudover får klubben en bøde på 200.000 kroner.

Middelfart er i 2. divisions oprykningsspil, hvor man står noteret for seks point. Med straffen veksles dette til minus seks point.